
                                                    บทคัดย่อ
ชื่องานวิจัย	:  ผลกระทบจากการแต่งงานข้ามวัฒนธรรมในจังหวัดอุบลราชธานี : กรณีศึกษาชุมชน
                      ในองค์การบริหารส่วนตำบลคอนสายองค์การบริหารส่วนตำบลไหล่ทุ่ง
                      และองค์การบริหารส่วนตำบลนาสะไม อำเภอตระการพืชผล จังหวัดอุบลราชธานี 
ที่ปรึกษา			:  ผู้ช่วยศาสตราจารย์ชื่น ศรีสวัสดิ์  คณะมนุษย์ศาสตร์และสังคมศาสตร์
                      มหาวิทยาลัยราชภัฎ อุบลราชธานี
คณะวิจัย  		: นางสาวเสาวลักษณ์ จิรไกรโกศล, นายไพศาล ประโพธิเทศ, นายสมศักดิ์  บุญชุบ 
                     และคณะวิจัยพื้นที่
หน่วยงาน  		: สำนักงานพัฒนาสังคมและความมั่นคงของมนุษย์จังหวัดอุบลราชธานี  
แหล่งสนับสนุน  : งานวิจัยนี้ได้รับการสนับสนุนทุนจากกระทรวงการพัฒนาสังคมและความมั่นคงของมนุษย์
    งานวิจัยเชิงปฏิบัติการแบบมีส่วนร่วม เรื่อง : ผลกระทบจากการแต่งงานข้ามวัฒนธรรม      ในจังหวัดอุบลราชธานี : กรณีศึกษาชุมชนในองค์การบริหารส่วนตำบลคอนสาย องค์การบริหารส่วนตำบล                 ไหล่ทุ่งและองค์การบริหารส่วนตำบลนาสะไม อำเภอตระการพืชผล จังหวัดอุบลราชธานี  โดยมีวัตถุประสงค์ คือ.-1. เพื่อศึกษาลักษณะและสาเหตุของการแต่งงานข้ามวัฒนธรรมในจังหวัดอุบลราชธานี   2. เพื่อศึกษาผลกระทบจากการแต่งงานข้ามวัฒนธรรมที่มีต่อตนเอง ครอบครัวชุมชน สังคม กรณีศึกษาจังหวัดอุบลราชธานี  3.  เพื่อศึกษาสภาพปัญหาอุปสรรคและแนวทางการป้องกันและข้อเสนอแนะจากการแต่งงานข้ามวัฒนธรรม        ในจังหวัดอุบลราชธานี โดยมีขอบเขตการศึกษา  โดยเลือกศึกษาอำเภอที่มีการแต่งงานข้ามวัฒนธรรมมากที่สุดในจังหวัดอุบลราชธานี คืออำเภอตระการพืชผล มีองค์การบริหารส่วนตำบล 3 แห่งคือองค์การบริหาร          ส่วนตำบลคอนสาย  องค์การบริหารส่วนตำบลไหล่ และองค์การบริหารส่วนตำบลทุ่ง นาสะไม โดยครอบครัวกลุ่มเป้าหมายที่สมาชิกแต่งงานข้ามวัฒนธรรมและกลุ่มเป้าหมายครอบครัวที่ไม่มีสมาชิกแต่งงานข้ามวัฒนธรรม จำนวน 3 แห่ง ๆละ 37 คน รวม 108 คน และคู่แต่งงานข้ามวัฒนธรรม  จำนวน  23  คน  โดยมีกิจกรรมขั้นตอนการวิจัย 5 ขั้นตอนคือ 1.ประสานและสำรวจชุมชนในองค์การบริหารส่วนตำบลเบื้องต้น 2.เปิดศักยภาพชุมชนวิจัยและการประชุมเชิงปฏิบัติการถอดบทเรียนผ่านประสบการณ์เบื้องต้น 3.จัดประชุมสนทนากลุ่ม  เพื่อถอดบทเรียนเชิงลึก  4.สัมภาษณ์เชิงลึกคู่สมรสที่แต่งงานข้ามวัฒนธรรม และการสังเกตการณ์            5.รวบรวมทุกกิจกรรม แล้วนำมาวิเคราะห์ และ รายงานวิจัยเชิงพรรณนาวิเคราะห์   6. เขียนรายงานวิจัย      ฉบับสมบูรณ์.- 
              ผลการวิจัยพบว่า.-การแต่งงานข้ามวัฒนธรรมดังกล่าวมีลักษณะ 2 กลุ่ม คือ.- 1.การแต่งงาน                 ข้ามวัฒนธรรมในกลุ่มชายและหญิงได้แก่ 1.1.การแต่งงานข้ามวัฒนธรรมในกลุ่มประเทศตะวันตกได้แก่อเมริกาและยุโรปและออสเตรเลีย 1.2.การแต่งงานข้ามวัฒนธรรมในกลุ่มเอเชียตะวันออกเฉียงเหนือเช่นเกาหลี ญี่ปุ่น 1.3 .การแต่งงานข้ามวัฒนธรรมในกลุ่มเอเชียตะวันออกเฉียงใต้ได้แก่ลาว กัมพูชา เป็นต้น 2.การแต่งงาน                           ข้ามวัฒนธรรมในกลุ่มหลากหลายทางเพศ ซึ่งส่วนใหญ่แต่งงานกับชาวตะวันตก เช่นเยอรมันฯลฯ สาเหตุของการเข้าสู่เส้นทางการแต่งงานข้ามวัฒนธรรมมาจาก 1.ปัจจัยด้านตัวบุคคล ซึ่งเป็นความต้องการจากแรงจูงใจภายในความคิดและจิตใจพวกเขาได้แก่ความรัก ความต้องการมีวิถีชีวิตที่ดีขึ้น ยกระดับตัวเองและครอบครัวของตนเองให้สูงขึ้น โอกาสที่พวกเขาเดินทางไปประกอบอาชีพยังต่างถิ่นหรือเมืองใหญ่ทำให้เขามีโอกาสพบปะชาวต่างชาติ  ความผิดหวังในการแต่งงานกับคนไทยด้วยกัน  การที่ต้องดิ้นรนไขว่คว้าหาโอกาสเพื่อที่จะมีชีวิตที่ดีกว่าเดิม  ความเชื่อในเรื่องบุญวาสนา เกิดจากเนื้อคู่วาสนาจากบุญทำกรรมแต่ง การเข้ามาประกอบอาชีพรับจ้าง อาชีพต่างๆของคนต่างชาติทำให้มีโอกาสได้พบปะกับหญิง/ชายไทยและมีโอกาสศึกษากันและกันจนกระทั่งนำไปสู่การแต่งงานกันในที่สุดปัจจัยทางด้านสภาพแวดล้อมรอบตัวในครอบครัว                 เช่น ญาติพี่น้องในครอบครัวและชุมชนเพื่อนบ้านแต่งงานกับชาวต่างชาติบุตรหลานของพวกเขามีโอกาสอย่างมากต่อการเดินตามรอยของญาติพี่น้องการมีโอกาสศึกษาต่อก็จะส่งบุตรหลานเข้าไปเรียนในเมือง หรือเมืองใหญ่หรือโรงเรียนใกล้บ้าน สมาชิกในครอบครัวมีความ กล้าแสดงออก มีความเชื่อมั่นในตนเอง มีแรงจูงใจไปสู่เป้าหมายของความสำเร็จ สถานการณ์ความเจริญเติบโตทางเศรษฐกิจ สังคม วัฒนธรรม  การค้า อุตสาหกรรมและการบริการ ล้วนให้โอกาสในการพบปะคนต่างชาติและเกิดการเรียนรู้จนกระทั่งกลายเป็นความรัก ความพอใจนำไปสู่การแต่งงาน ส่วนการพบปะทางเทคโนโลยีไม่พบในกลุ่มตัวอย่างเหล่านี้ ผลกระทบจากการแต่งงานข้ามวัฒนธรรม ในชุมชนบ้านคอนสาย บ้านไหล่ทุ่งและบ้านนาสะไม อำเภอตระการพืชผล จังหวัดอุบลราชธานี พบว่า.-ผลกระทบที่มีต่อตนเอง ต่อครอบครัว ชุมชน และสังคมที่เขาอาศัยอยู่ทั้ง 2 กลุ่มทั้งด้านดีและไม่ดี เช่น.- ด้านที่ดี ต่อตัวเขาเองทำให้ชีวิตความเป็นอยู่ดีขึ้น มีโอกาสในการเรียนรู้โลกกว้างทั้งทางด้านภาษา ศาสนา ศิลปวัฒนธรรม ขนบธรรมเนียมประเพณีพิธีกรรมของประเทศคู่สมรส  สามารถพัฒนาตนเองให้เข้าสามีและเครือญาติของแต่ทั้งสองฝ่ายทำให้ได้เรียนรู้กัน  เป็นการเพิ่มมูลค่าให้เกิดขึ้นแก่ตนเอง  สภาพครอบครัวมีวิถีชีวิตที่ดีขึ้นทุกด้าน ด้านไม่ดี เสี่ยงต่อความผิดหวังจากการแต่งาน บางคนพื้นฐานครอบครัวเหมือนเดิม เป็นต้น  ปัญหาอุปสรรคของการแต่งงานทั้งก่อนและหลังพบว่า.- ก่อนแต่งต้องเผชิญกับการปรับตัวในด้านภาษาการสื่อสาร ขนบธรรมเนียมประเพณี ภูมิประเทศ ความไม่สะดวกต่อการดำเนินชีวิตหลังแต่งงานต้องปรับตัวและเรียนรู้ทุกด้านเช่นเรียนภาษา ขนบธรรมเนียม ประเพณีวิถีชีวิตความเป็นอยู่ในครอบครัวและชุมชนที่เขาอาศัยเป็นต้น แนวทางการแก้ไข พบว่า.- ก่อนแต่งงานควรศึกษารายละเอียดของกันและกันก่อนในทุกด้าน ควรมีการสมรสที่ถูกต้องตามกฎหมาย ศึกษาคนที่จะแต่งงานด้วยให้เข้าใจอย่างถ่องแท้ แม้กระทั่งคนรอบข้าง เมื่อตัดสินใจแล้ว ต้อง ซื่อสัตย์ จริงใจและมีความ ขยัน อดทน หาช่องทางประกอบอาชีพ หรือเรียนภาษา จึงจะพบกับความสำเร็จ เป็นต้น

                      




                      


